ཆོས་ཉིད་ནམ་མཁའི་ཀློང་མཛོད་ལས༔ མཁའ་འགྲོ་འདུས་པའི་སྲི་འདུལ་རྡོ་རྗེའི་ཐོ་ལུམ་བཞུགས་སོ༔
དབུ་ཁྲིད་༠༠༠༠༠༠༠༠བརྡ་ཡིག ༣༩༢ ༠༠༠༠༠༠༠༠༠༠༠༠༠བརྡ་ཡིག ༣༩༢ ན་མོ་གུ་རུ་ས་ར་ཧ་པ་ཡེ༔ མ་འོངས་དུས་ཀྱི་སྙིགས་མ་ལ༔ ནག་ཕྱོགས་གདུག་པ་ཁ་དར་ནས༔ དཀར་ཕྱོགས་ཉམས་དམའ་ནུས་པ་ཆུང་༔ དེ་དུས་དུག་ལྔ་སྟོབས་བཙན་པས༔ ཤི་ཚད་སྲིར་ལངས་གསོན་ལ་འབེབས༔ མི་འདོད་ནད་ཀྱི་ན་བུན་འཐིབ༔ དུས་འཁྲུགས་མཚོན་གྱི་གཡུལ་ངོ་འགྱེད༔ དེ་དུས་མ་མོ་མཁའ་འགྲོ་འཁྲུགས༔ མི་འདོད་སྣ་ཚོགས་འཚུབས་མ་ལངས༔ དུས་དེར་མཁའ་འགྲོ་སྒྲུབ་པ་ཡི༔ རིམ་གཉིས་མཐར་ཕྱིན་རྣལ་འབྱོར་གྱིས༔ སྲི་འདུལ་རྡོ་རྗེ་ཕ་ལམ་བརྩོན༔ མདུན་དུ་མི་ལྤགས་གཡང་གཞིའི་སྟེང་༔ ལྕགས་ཁང་གྲུ་གསུམ་འབར་བའི་ནང་༔ ཨེཿ ཁཾཿ སུཿ རཾཿ ཡཾཿ ཕཊ་བྲིས༔ དེ་མཐར་ལྕགས་ཀྱུ་ཐོ་བ་དང་༔ མདའ་མདུང་གཡང་གཞི་ཐུན་མཚོན་བཀོད༔ སྟེང་དུ་རྐང་ཁྲིར་ཟོར་ཆ་དགུ༔ བྲུབ་ཁུང་རྩང་གི་ར་བ་ཅན༔ དེ་སྟེང་གཏོར་མ་བཅུ་དང་གསུམ༔ མཐའ་མར་རྩང་གི་ར་བས་བསྐོར༔ འབུལ་རྫས་ཤ་ཁྲག་གཏོར་མ་བཤམ༔ མི་ལྤགས་སྒྲོ་བ་རླུང་ཐུབ་ནང་༔ གཟུགས་བྱང་ཕོ་མོ་བཅུ་གཉིས་ལ༔ གྲི་སྲི་ཤི་སྲི་ཆུང་སྲི་དང་༔ གཞོན་སྲི་དར་སྲི་རྒན་སྲི་དང་༔ གོད་སྲི་དུར་སྲི་ཕོ་མོའི་སྲི༔ འགག་སྲི་དམ་སྲི་རེ་རེ་བཞིན༔ ཁུག་ཛཿ ཁྲམ་དང་སྲོག་ཏྲི་ཛཿ མཚན་བྱང་སྲོག་ཏུ་ནྲི་བྲི་ཞིང་༔ ཚེ་འདས་བླ་ཡིད་སེམས་གསུམ་ཁུག༔ ཕོ་ལ་མོ་བྱང་མོ་ལ་ཕོ༔ ལིང་ག་སྲི་ལིང་ཚང་བར་སྦྱར༔ ཕོ་མོ་ཁ་སྦུབས་གན་རྐྱལ་བབ༔ འགུགས་གཞུག་རྟགས་མཚན་མ་ནོར་གཅེས༔ སྲི་ཁུག་ལིང་ག་ལྕགས་སུ་བྲུབ༔ རྔ་མོང་ཐག་པས་ཁ་བསྡམས་ནས༔ ཕྱོགས་བཞི་མཚམས་བརྒྱད་ཀུན་ཏུ་རྡེབ༔ ས་མ་ཡ༔ དེ་ནས་རང་ཉིད་ལྷར་གསལ་བའི༔ ང་རྒྱལ་ཤུགས་བསྐྱེད་འདི་བརྗོད་བྱ༔ ཕཊ་ཕཊ་ཕཊ༔ ང་ནི་ཁྲོས་མ་ནག་མོ་སྟེ༔ འཁོར་འདས་ཡོངས་ཀྱི་ཆེ་བཙན་མཆོག༔ སྣང་སྲིད་དུར་ཁྲོད་གཞལ་ཡས་ཁང་༔ བཟའ་བཏུང་ཐམས་ཅད་འཁོར་བའི་ཁྲག༔ ལས་ཀ་ཐམས་ཅད་བསྒྲལ་བའི་ལས༔ བསྒྲལ་ནས་གྲོལ་བའི་ས་ལ་འདེབས༔ ཉོན་མོངས་རཱུ་དྲ་བསྒྲལ་བའི་ཞིང་༔ སྣོད་བཅུད་ཐམས་ཅད་ང་ཡི་ཀློང་༔ སངས་རྒྱས་ཐམས་ཅད་ང་ཡི་ངང་༔ ཐམས་ཅད་ང་ཡི་ཀློང་དུ་རྫོགས༔ ཐམས་ཅད་ང་ཡི་འཁོར་དུ་འདུ༔ ང་ལས་ཆེ་བཙན་སུ་ཡང་མེད༔ ཕཊ་ཕཊ་ཕཊ༔ མདུན་གྱི་གཏོར་མ་རྣམས་མི་དམིགས་པའི་ངང་ལས༔ སྐད་ཅིག་གིས་མ་ཅིག་ཁྲོས་མ་ནག་མོ་ཞལ་གཅིག་ཕྱག་གཉིས་སྤྱན་གསུམ་མཆེ་བ་བཞི་གཙིགས་ཤིང་སྨ་ར་དང་སྨིན་མར་མེ་ཡི་ཚྭ་ཚྭ་རབ་ཏུ་འཕྲོ་བ༔ སྤྱན་གསུམ་ཉི་མ་འབུམ་གྱི་འོད་ལྟར་གསལ་བས་འཁོར་འདས་ཐམས་ཅད་གཟིགས་པ༔ ཞལ་གདངས་ཤིང་ལྗགས་འདྲིལ་བ་དབུ་སྐྲ་དམར་སེར་སྲིད་པའི་རྩེ་མོ་ན་མེ་ལྟར་འབར་བའི་ཁྲོད་དུ་ཕག་ཞལ་ནག་པོ་ངུར་བ༔ ཕྱག་གཡས་གྲི་གུག་གིས་ཁམས་གསུམ་འགུག་ཅིང་གཡོན་པས་ཕུར་པ་སྲིད་གསུམ་སྒྲོལ་ནུས་པ་འདྲིལ་བ༔ ཞབས་གཉིས་ཀྱིས་འཁོར་བའི་སྒོ་ཐམས་ཅད་གནོན་པ༔ ཡེ་ཤེས་ཀྱི་མེ་དཔུང་དམར་ནག་རབ་ཏུ་འབར་བའི་ཀློང་ན་མཁའ་འགྲོ་སྡེ་ལྔ་ལས་མཛད་མ་བཞི་ཁྲག་འཐུང་མ་བཞི་དབང་ཕྱུག་མ་ཉི་ཤུ་རྩ་བརྒྱད་མཁའ་འགྲོ་གྲངས་མེད་བསམ་གྱིས་མི་ཁྱབ་པས་བསྐོར་བའི་གནས་གསུམ་ལས་འོད་ཟེར་རབ་ཏུ་འཕྲོས་པས་ཡེ་ཤེས་ཀྱི་མཁའ་འགྲོ་མ་རྣམས་སྤྱན་དྲངས་ལ་བསྟིམ་མོ༔ བཛྲ་ས་མ་ཡ་ཛ་ཛཿ སྟྭཾ༔ ཤ་ཁྲག་དམར་གྱི་གཏོར་མ་ངོ་བོ་ཡེ་ཤེས་ཀྱི་བདུད་རྩིའི་རང་བཞིན་ཅན་དུ་ནམ་མཁའི་མཐའ་ཀླས་པར་གྱུར༔ ཨོཾ་ཨཱཿཧཱུྃ་ཧ་ཧོ་ཧྲཱིཿ ཕཊ་ཕཊ་ཕཊ༔ དག་པ་མཁའ་སྤྱོད་ཞིང་ཁམས་ནས༔ འཁོར་འདས་ཡོངས་ཀྱི་ཆེ་བཙན་མཆོག༔ མ་ཁྲོས་མ་ནག་མོ་གཤེགས་སུ་གསོལ༔ ༈ འགུགས་བྱེད་ལྕགས་ཀྱུ་ཐོགས་པ་འབུམ༔ འཆིང་བྱེད་ཞགས་པ་ཐོགས་པ་འབུམ༔ སྡོམ་བྱེད་ལྕགས་སྒྲོག་ཐོགས་པ་འབུམ༔ འབེབས་བྱེད་དྲིལ་བུ་ཐོགས་པ་འབུམ༔ གསོད་བྱེད་གྲི་གུག་ཐོགས་པ་འབུམ༔ སྒྲོལ་བྱེད་ཕུར་བུ་ཐོགས་པ་འབུམ༔ རྡེག་བྱེད་མཚོན་ཆ་ཐོགས་པ་འབུམ༔ བརླག་བྱེད་ཐུན་རྫས་ཐོགས་པ་འབུམ༔ མ་འཁོར་དང་བཅས་པ་གཤེགས་སུ་གསོལ༔ ཤ་ཁྲག་དམར་གྱི་གཏོར་མར་རོལ༔ དམ་རྫས་རྒྱན་གྱི་གཏོར་མར་རོལ༔ འདོད་ཡོན་རྒྱན་གྱི་མཆོད་པ་བཞེས༔ སྡང་བའི་དགྲ་ལ་ཧུར་ཐུམ་རྦད༔ གནོད་པའི་བགེགས་ལ་ལས་མཛོད་ཅིག༔ ཕཊ༔ དབུས་ཕྱོགས་ཆོས་དབྱིངས་དཀྱིལ་འཁོར་ནས༔ ནམ་མཁའི་ཁམས་ལ་དབང་མཛད་མ༔ སངས་རྒྱས་མཁའ་འགྲོ་གཤེགས་སུ་གསོལ༔ འགུགས་བྱེད་ལྕགས་ཀྱུ་སོགས༔ ཕཊ༔ ཤར་ཕྱོགས་མངོན་དགའི་ཞིང་ཁམས་ནས༔ འབྱུང་བ་ས་ལ་དབང་བསྒྱུར་མ༔ རྡོ་རྗེ་མཁའ་འགྲོ་གཤེགས་སུ་གསོལ༔ འགུགས་བྱེད་ལྕགས་ཀྱུ་སོགས༔ ཕཊ༔ ལྷོ་ཕྱོགས་དཔལ་ལྡན་ཞིང་ཁམས་ནས༔ འབྱུང་བ་ཆུ་ལ་དབང་བསྒྱུར་མ༔ རིན་ཆེན་མཁའ་འགྲོ་གཤེགས་སུ་གསོལ༔ འགུགས་བྱེད་ལྕགས་ཀྱུ་སོགས༔ ཕཊ༔ ནུབ་ཕྱོགས་བདེ་ཆེན་ཞིང་ཁམས་ནས༔ འབྱུང་བ་མེ་ལ་དབང་བསྒྱུར་མ༔ པདྨ་མཁའ་འགྲོ་གཤེགས་སུ་གསོལ༔ འགུགས་བྱེད་ལྕགས་ཀྱུ་ སོགས༔ ཕཊ༔ བྱང་ཕྱོགས་ལས་རབ་ཞིང་ཁམས་ནས༔ འབྱུང་བ་རླུང་ལ་དབང་བསྒྱུར་མ༔ ལས་ཀྱི་མཁའ་འགྲོ་གཤེགས་སུ་གསོལ༔ འགུགས་བྱེད་ལྕགས་ཀྱུ་སོགས༔ ཕཊ༔ ཕྲིན་ལས་ལྷུན་གྲུབ་དཀྱིལ་འཁོར་ནས༔ ཐོགས་མེད་ལས་ལ་དབང་བསྒྱུར་མ༔ ལས་མཛད་མ་བཞི་གཤེགས་སུ་གསོལ༔ འགུགས་བྱེད་ལྕགས་ཀྱུ་སོགས༔ ཕཊ༔ དུར་ཁྲོད་རབ་འཇིགས་དཀྱིལ་འཁོར་ནས༔ དགྲ་བགེགས་སྲོག་ལ་དབང་བསྒྱུར་མ༔ ཁྲག་འཐུང་མ་བཞི་གཤེགས་སུ་གསོལ༔ འགུགས་བྱེད་ལྕགས་ཀྱུ་སོགས༔ ཕཊ༔ དཀྱིལ་འཁོར་ཆེན་པོའི་མུ་རན་ནས༔ སྣང་སྲིད་ཁམས་ལ་དབང་བསྒྱུར་མ༔ དབང་ཕྱུག་ཉེར་བརྒྱད་གཤེགས་སུ་གསོལ༔ འགུགས་བྱེད་ལྕགས་ཀྱུ་སོགས༔ ལས་མཛོད་ཅིག༔ ཕཊ་ཕཊ་ཕཊ༔ ཨེ་བཾ་ལཾ་རཾ་ཡཾ་ལས་སྐད་ཅིག་གིས་མདུན་དུ་དུག་ལྔ་འདུས་པའ་ིརཱུ་དྲ་ནག་པོ་གཏི་མུག་ཕག་གི་མགོ་བོ༔ འདོད་ཆགས་བྱ་ཡི་སྡེར་མོ༔ ཞེ་སྡང་སྦྲུལ་གྱི་མཇུག་མ༔ ང་རྒྱལ་རྟ་ཡི་སྤུ་ཅན༔ ཕྲག་དོག་ཁྱིའི་ངར་སྐད་ལྷང་ལྷང་བྱེད་པ་ལ་ཁམས་གསུམ་འཁོར་བའི་བག་ཆགས་ཐམས་ཅད་ཐིམ་པར་གྱུར༔ ཕཊ་ཕཊ་ཕཊ༔ བདག་མདུན་ཡེ་ཤེས་ཀྱི་མཁའ་འགྲོ་མ་རྣམས་ཀྱིས་མཚོན་ཐུན་སྣ་ཚོགས་ཀྱི་ཆར་ཕབ་པས་གདོན་དུག་ལྔ་འདུས་པའི་ཕུང་པོ་ཐར་གྱིས་བཤིགས་ནས་སྟོང་གསུམ་ཁེབས་པའི་ཞིང་ལྤགས་ཀྱི་སྟེང་དུ་ཤ་རུས་ཐམས་ཅད་བྲུབ་ཁུང་དང་མཚོན་ཐུན་རྣོ་ངར་ནུས་པ་དང་ལྡན་ཅིང་ཚྭ་ཚྭ་སྐར་ལྟར་འཁྲུགས་ཤིང་རླུང་ལྟར་འཚུབས་པས་དགྲ་བགེགས་སྲི་ངན་ཐམས་ཅད་དུག་ལྔ་རང་གཤེད་དུ་འབེབས་པའི་བདག་ཉིད་ཅན་དུ་གྱུར༔ ཕཊ་ཕཊ་ཕཊ༔ ཅེས་པས༔ བདུད་ཀྱི་ཕོ་བ་ལས་གྲུབ་པའི་བསྡུ་སྣོད་ནག་པོ་སྡིག་པ་རཱ་ཙའི་གཟུགས་སུ་འདུག་པའི་ལྟེ་བར་ཏྲི་ཡོངས་སུ་གྱུར་པ་ལས་དགྲ་བགེགས་སྲི་ངན་ཐམས་ཅད་འདུས་པའི་ངོ་བོ་ཤ་སྔོ་བ་ཧམ་པ་རིད་པ་མིག་གྲུ་གསུམ་ནས་ཁྲག་འབབ་ཅིང་ཁ་ནས་འོ་དོད་འབོད་པ་རྐང་ལག་ལྕགས་སྒྲོག་གིས་བསྡམས་པའི་སྙིང་གའི་ཏྲི་ནག་པོ་ལས་འོད་འཕྲོས་པས་གནོད་བྱེད་ཐམས་ཅད་འུབ་ཀྱིས་རྔུབས་ཏེ་ཐིམ་པར་བསམ༔ ལས་བྱེད་ཀྱི་མཁའ་འགྲོ་མ་ཕག་དང་བྱ་རྒོད་དང་སྦྲུལ་གྱི་གདོང་པ་ཅན་རྣམས་ཀྱིས་ནམ་མཁའ་ལ་བཏེགས༔ བར་སྣང་ལ་གཡབ༔ ས་གཞི་ལ་བརྡབ་པ་ཙམ་གྱིས་གནོད་བྱེད་ཐམས་ཅད་མཐོ་སྲིད་པའི་རྩེ་མོ་མན་ཆད༔ དམའ་ན་རཀ་དམྱལ་བ་ཡན་ཆད༔ བར་སྟོང་གསུམ་སྲིད་པ་གང་ན་གནས་ཀྱང་རང་དབང་མེད་པར་འུབ་ཀྱིས་རྔུབ་ཅིང་སིབ་ཀྱིས་ལིངྒ་ལ་བསྟིམ་པར་གྱུར༔ ཕཊ་ཕཊ་ཕཊ༔ བདག་མདུན་ལས་སྤྲུལ་པའི་ཕོ་ཉ་མོ་གྲངས་མེད་དཔག་ཏུ་མེད་པ་འཕྲོས་པས་གནོད་བྱེད་ཐམས་ཅད་ཤོག་སྐྱ་རླུང་གིས་བསྐྱོད་པ་ལྟར་བཀུག་ནས་གཉིས་མེད་དུ་ཐིམ་པར་བསམ༔ ཕཊ༔ ན་མོ༔ དཀོན་མཆོག་གསུམ་དང་རྩ་གསུམ་ཆོས་སྐྱོང་སྲུང་མའི་ཚོགས་མ་ལུས་ཤིང་ལུས་པ་མེད་པ་རྣམས་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཀྱི་བདེན་པ་དང་༔ དོན་དམ་ཆོས་ཉིད་ངོ་བོ་གདོད་ནས་དག་པའི་བདེན་པ་དང་༔ ཀུན་རྫོབ་བསླུ་བ་མེད་པ་རྒྱུ་འབྲས་ཟབ་མོའི་བདེན་པའི་མཐུ་དང་བྱིན་རླབས་ཀྱིས༔ བདག་ཅག་དཔོན་སློབ་འཁོར་དང་བཅས་པ་ལ་གནོད་ཅིང་འཚེ་བར་བྱེད་པའི་གྲི་སྲི་ཤི་སྲི་ཆུང་སྲི་གཞོན་སྲི་དར་སྲི་རྒན་སྲི་གོད་སྲི་དུར་སྲི་ཕོ་སྲི་མོ་སྲི་འགག་སྲི་དམ་སྲི་གནོད་བྱེད་ཐམས་ཅད་གཟུགས་ལིངྒ་མིང་བྱང་བུ་འདི་ལ་གཉིས་མེད་དུ་ཁུག་ཅིག༔ ཛ་ཛཿ ཛཿཧཱུྃ་བཾ་ཧོཿ ཅི་མང་བྱ༔ སླར་ཡང་ཕོ་ཉས་དབང་སྡུད་ནི༔ ཕཊ་ཕཊ་ཕཊ༔ ཧཱུྃ༔ སྟེང་ཕྱོགས་ནམ་མཁའི་ཀློང་ཡངས་ནས༔ སྟོང་ཁམས་ཡོངས་ལ་དབང་བསྒྱུར་མ༔ ནམ་མཁའ་དབྱིངས་ཀྱི་དབྱིངས་ཕྱུག་མ༔ མཁའ་འགྲོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ནས་སྐུར་བཞེངས་འདིར་གཤེགས་ཤིག༔ གཏི་མུག་དགྲ་བགེགས་དབང་དུ་སྡུས༔ ༈ གྲི་སྲི་ཤི་སྲི་ཆུང་སྲི་ཁུག༔ གཞོན་སྲི་དར་སྲི་རྒུན་སྲི་ཁུག༔ གོད་སྲི་དུར་སྲི་ཕོ་སྲི་ཁུག༔ མོ་སྲི་འགག་སྲི་དམ་སྲི་ཁུག༔ ཚེ་འདས་བླ་ཡིད་སེམས་གསུམ་ཁུག༔ སྲིད་པའི་རྩེ་མོ་མན་ཆད་ནས༔ མནར་མེད་དམྱལ་བ་ཡན་ཆད་དུ༔ གང་ན་གནས་ཀྱང་ཁུག་ལ་ཤོག༔ ལྕགས་ཀྱུ་ཅན་གྱིས་སྙིང་ནས་ཟུངས༔ ཞགས་པ་ཅན་གྱིས་མགུལ་ནས་ཆིངས༔ ལྕགས་སྒྲོག་ཅན་གྱིས་ཡན་ལག་སྡོམས༔ དྲིལ་བུ་ཅན་གྱིས་གཟུགས་ལ་ཕོབ༔ མཚོན་ཆ་ཅན་གྱིས་ཚལ་པར་ཐོངས༔ ཐུན་རྫས་ཅན་གྱིས་ནུས་མཐུ་ཆོམས༔ ཉམ་ཐག་མགོན་དང་བྲལ་བར་གྱིས༔ འགུགས་འཆིང་སྡོམ་མྱོས་ཕྲིན་ལས་མཛོད༔ ཨོཾ་བུདྡྷ་ཌཱ་ཀི་ནཱི་སརྦ་ས་མ་ཡ་གནོད་བྱེད་སྲི་གདོན་ཐམས་ཅད་ཁུག་ཛཿ རྦད་ནན་ཏྲི་ཛཿ ཧཱུྃ་བཾ་ཧོཿ ཕཊ་ཕཊ་ཕཊ༔ ཧཱུྃ༔ ཤར་ཕྱོགས་རྡོ་རྗེ་རིགས་ཀྱི་ཡུམ༔ ས་ཡི་ཁམས་ལ་དབང་བསྒྱུར་མ༔ རྡོ་རྗེ་མཁའ་འགྲོ་དྲག་མོའི་སྐུ༔ མཁའ་འགྲོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ནས་སྐུར་བཞེངས་འདིར་གཤེགས་ཤིག༔ ཞེ་སྡང་དགྲ་བགེགས་དབང་དུ་སྡུས༔ གྲི་སྲི་ཤི་སྲི་ཆུང་སྲི་ སོགས༔ ཕྲིན་ལས་མཛོད༔ ཨོཾ་བཛྲ་ཀྲོ་དྷི་ཤྭ་རི་སརྦ་ས་མ་ཡ་གནོད་བྱེད་སྲི་གདོན་ཐམས་ཅད་ཁུག་ཛཿ རྦད་ནན་ཏྲི་ཛཿ ཧཱུྃ་བཾ་ཧོཿ ཕཊ་ཕཊ་ཕཊ༔ ཧཱུྃ༔ ལྷོ་ཕྱོགས་ནི་རིན་ཆེན་རིགས་ཀྱི་ཡུམ༔ ཆུ་ཡི་ཁམས་ལ་དབང་བསྒྱུར་མ༔ རིན་ཆེན་མཁའ་འགྲོ་དྲག་མོའི་སྐུ༔ མཁའ་འགྲོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ནས་སྐུར་བཞེངས་འདིར་གཤེགས་ཤིག༔ ང་རྒྱལ་དགྲ་བགེགས་དབང་དུ་སྡུས༔ གྲི་སྲི་ཤི་སྲི་ཆུང་སྲི་སོགས༔ ཕྲིན་ལས་མཛོད༔ ཨོཾ་རཏྣ་ཀྲོ་དྷི་ཤྭ་རི་སརྦ་ས་མ་ཡ་གནོད་བྱེད་སྲི་གདོན་ཐམས་ཅད་ཁུག་ཛཿ རྦད་ནན་ཏྲི་ཛཿ ཧཱུྃ་བཾ་ཧོཿ ཕཊ་ཕཊ་ཕཊ༔ ཧཱུྃ༔ ནུབ་ཕྱོགས་པདྨ་རིགས་ཀྱི་ཡུམ༔ མེ་ཡི་ཁམས་ལ་དབང་བསྒྱུར་མ༔ པདྨ་མཁའ་འགྲོ་དྲག་མོའི་སྐུ༔ མཁའ་འགྲོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ནས་སྐུར་བཞེངས་འདིར་གཤེགས་ལ༔ འདོད་ཆགས་དགྲ་བགེགས་དབང་དུ་སྡུས༔ གྲི་སྲི་ཤི་སྲི་ཆུང་སྲི་སོགས༔ ཕྲིན་ལས་མཛོད༔ ཨོཾ་པདྨ་ཀྲོ་དྷི་ཤྭ་རི་སརྦ་ས་མ་ཡ་གནོད་བྱེད་སྲི་གདོན་ཐམས་ཅད་ཁུག་ཛཿ རྦད་ནན་ཏྲི་ཛཿ ཧཱུྃ་བཾ་ཧོཿ ཕཊ་ཕཊ་ཕཊ༔ ཧཱུྃ༔ བྱང་ཕྱོགས་ལས་ཀྱི་རིགས་ཀྱི་ཡུམ༔ རླུང་གི་ཁམས་ལ་དབང་བསྒྱུར་མ༔ ལས་ཀྱི་མཁའ་འགྲོ་དྲག་མོའི་སྐུ༔ མཁའ་འགྲོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ནས་སྐུར་བཞེངས་འདིར་གཤེགས་ལ༔ ཕྲག་དོག་དགྲ་བགེགས་དབང་དུ་སྡུས༔ གྲི་སྲི་ཤི་སྲི་ཆུང་སྲི་སོགས༔ ཕྲིན་ལས་མཛོད༔ ཨོཾ་ཀརྨ་ཀྲོ་དྷི་ཤྭ་རི་སརྦ་ས་མ་ཡ་གནོད་བྱེད་སྲི་གདོན་ཐམས་ཅད་ཁུག་ཛཿ རྦད་ནན་ཏྲི་ཛཿ ཧཱུྃ་བཾ་ཧོཿ ཕཊ་ཕཊ་ཕཊ༔ ཛཿ ཤར་ལྷོ་ཞི་བའི་དཀྱིལ་འཁོར་ནས༔ ཁམས་གསུམ་མ་ལུས་འགུགས་མཛད་མ༔ ལས་མཛད་དཀར་མོ་ལྕགས་ཀྱུ་མ༔ དཀར་མོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ལས་སྐུར་བཞེངས་འདིར་གཤེགས་ཤིག༔ གནོད་བྱེད་མ་ལུས་དབང་དུ་སྡུས༔ གྲི་སྲི་ཤི་སྲི་ཆུང་སྲི་སོགས༔ ཕྲིན་ལས་མཛོད༔ ཨོཾ་བཛྲ་ཀྲོ་དྷི་ཨཾ་ཀུ་ཤ་ཛཿ སརྦ་ཌཱ་ཀི་ནཱི་ས་མ་ཡ་གནོད་བྱེད་སྲི་གདོན་ཐམས་ཅད་ཁུག་ཛཿ རྦད་ནན་ཏྲི་ཛཿཧཱུྃ་བཾ་ཧོཿ ཕཊ་ཕཊ་ཕཊ༔ ཧཱུྃ༔ ལྷོ་ནུབ་རྒྱས་པའི་དཀྱིལ་འཁོར་ནས༔ ཁམས་གསུམ་མ་ལུས་འཆིང་བྱེད་མ༔ ལས་མཛད་སེར་མོ་ཞགས་པ་མ༔ སེར་མོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ལས་སྐུར་བཞེངས་འདིར་གཤེགས་ཤིག༔ གནོད་བྱེད་མ་ལུས་དབང་དུ་སྡུས༔ གྲི་སྲི་ཤི་སྲི་ཆུང་སྲི་སོགས༔ ཕྲིན་ལས་མཛོད༔ ཨོཾ་བཛྲ་ཀྲོ་དྷི་པཱ་ཤ་ཧཱུྃ་སརྦ་ཌཱ་ཀི་ནཱི་ས་མ་ཡ་གནོད་བྱེད་སྲི་གདོན་ཐམས་ཅད་ཁུག་ཛཿ རྦད་ནན་ཏྲི་ཛཿཧཱུྃ་བཾ་ཧོཿ ཕཊ་ཕཊ་ཕཊ༔ བཾ༔ ནུབ་བྱང་དབང་གི་དཀྱིལ་འཁོར་ནས༔ འཁོར་འདས་དབང་སྡུད་དྲག་མོའི་སྐུ༔ ལས་མཛད་དམར་མོ་ལྕགས་སྒྲོག་མ༔ དམར་མོ་བྱེ་བ་འབུམ་དང་བཅས༔ དམ་ཚིག་ཐུགས་དམ་དུས་ལ་བབ༔ དབྱིངས་ལས་སྐུ